CELEX: 31981D0455
Language: el
Date: 1981-06-10 00:00:00
Title: 81/455/ΕΟΚ: Απόφαση τής Επιτροπής τής 10ης Ιουνίου 1981 περί εγκρίσεως προγράμματος σχετικά μέ τούς όρους μεταποιήσεως καί εμπορίας τών αυγών καί πουλερικών στήν Ιρλανδία, σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0455

81/455/ΕΟΚ: Απόφαση τής Επιτροπής τής 10ης Ιουνίου 1981 περί εγκρίσεως προγράμματος σχετικά μέ τούς όρους μεταποιήσεως καί εμπορίας τών αυγών καί πουλερικών στήν Ιρλανδία, σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 170 της 27/06/1981 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουνίου 1981  περί εγκρίσεως προγράμματος σχετικά με τους όρους μεταποιήσεως και εμπορίας των αυγών και πουλερικών στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (81/455/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση της Ιρλανδίας ανακοίνωσε στις 22 Ιουλίου 1980 το πρόγραμμα σχετικά με τη μεταποίηση και εμπορία των αυγών και πουλερικών, το οποίο συμπλήρωσε στις 21 Ιανουαρίου 1981 με επί πλέον στοιχεία·  ότι το ανωτέρω πρόγραμμα αφορά τον εκσυγχρονισμό και την ορθολογική χρησιμοποίηση των εγκαταστάσεων για τη συσκευασία και μεταποίηση των αυγών, καθώς και τον εκσυγχρονισμό και την ορθολογική χρησιμοποίηση των εγκαταστάσεων για τη σφαγή πουλερικών και για τη μεταποίηση κρέατος πουλερικών με σκοπό να εξασφαλισθεί στους παραγωγούς η διατήρηση του εισοδήματός τους· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τη μεταποίηση και εμπορία των αυγών και πουλερικών, το οποίο ανακοινώθηκε στις 22 Ιουλίου 1980 σύμφωνα με τον κανονισμό (ΕΟΚ) αριθ. 355/77 και συμπληρώθηκε στις 21 Ιανουαρίου 1981 από την κυβέρνηση της Ιρλανδίας.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 10 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.